philips etc. doen te wetene dat wy hebben
ontfanghen die oytmoedighe supplicatie van floris
de vroij ingesetenen van
bierbecke dat inhoudende hoe
dat den meijer onser stadt loven
hem opden tweeden sinxtdach lestleden binnen
de selve stadt heeft doen apprehenderen ende gevanc
kelijck is houdende over ende ter cause vanden dootslach
den welcken opden vijffden meerdt xvic sessenvijftich
gheweest sijnde grootvasten avondt dach ende
alsoo van over die vijfthien maenden tot perck bijde
voors. stadt loven soude sijn geschiet inden persoon
van wijlen henrij del tour metten welcken ende meer
ander geselschap den supliant aldaer inde herberghe
genaempt het molenijser opgehouden bij cornelis
goudaerts hadde gedroncken namentlijcken onder andere
met andries louwet ende philips de becker sonder
eenige het minste cracqueel te hebben gehadt dan
staende op het afscheijden heeft wijlen den voors. henrij
del tour hebbende eene pinte oft snelle vol biers in
sijne handt vastgehouden den voors. philips de becker
tegen hem seggende ghij moet die pint biers uuyt
drincken ende naerdijen den selven de becker daer op
heeft geantwordt dat hij genoech gedroncken hadde om
naer huijs te gaen ende verclaerde dat hij nijet meer
en begeerde te drincken heeft den voors. del tour
hem tegen sijnen wille alnoch de voors. pinte willen
doen uuytdrincken waer over den voors. de becker
gram wordende tegen hem segge seghde in substantie
liever als dat ick die pinte biers uuyt soude drincken
ick staeck u liever met mijn messe om verre
sijnde alsoo in cracqueel gheraeckt tot daer toe
dat wijlen den voors. hendrick del tour heeft
uuyt getrocken sijn brootmesse ende daer mede in
furieuselijcken midts het vertreck vanden voors. de
becker vanden was voors. andries louwet ende
des supliants uuijtte selve herberghe gestecken
in die dore ende daer naer met eener furie
uuijt gecomen sijnde met sijn voors. messe inde hand
heeft daer mede opde straete buijten de voors.
herberghe ten minsten hondert passen voore
des voors. de becker louwet ende hem supliant
vervolght ende hen aldaer gheaggresseert
ende naerden f hen furieuselijcken met sijn voors. mes
gestecken sulcx dat sij genootsaeckt sijn geworden
hem daerentegens te stellen in defensie in welc$
defensie den voors. del tour is gequetst geworden
ende daer van aldaer is gestorven doot gebleven met sijn v$
bloot messe inde handt sonder dat den supliant $
welcken daer over nijet en is vluchtich noch aenges$
geweest is wetende oft hij ofte den voors. de becker
ofte louwet aenden voors. del tour de voors. quetsu$
heeft geinfligeert midts die furieusie agressie vanden
selven afflijvigen ende dat het duyster inden avondt was
sonder dat aldaer eenige persoonen present sijn geweest
de welcke sulcx souden hebben ghesien ofte connen tuijghen
dan wel alleenelijcken het uuijtloopen ende vervolghen vanden voo$
del tour met sijn messe inde handt oirsaecke dat
den supliant hem was keerende tot ons oytmoedelijck bi$
om onse epene brieven van remissie in forma soo eest d$
wij desen aengesien geneijcht wesende ter bede ende suplicatie
des voors. supliants ende willende hem in dit stuck prefereren
gratie ende misericordie voor strangheijt ende rigeur van rechte
hebben den selven supliant inden gevalle als boven geremitteert
quijtgescholden ende vergeven remitteren schelden quijte ende verg$
uuyt onser sunderlinger gratie bij desen onsen brieve t’feyt
ende ongeval boven geruert mdisgaders alle offentien
ende breucke corporele ende criminele daer inne hij hem
overlidts ende uuyt saecken van t’gene des voor. is tege
ons ende justitie eenichsints mach hebben ontgaen ende
mesdraegen ende hebben hem dijenaengaende wedergestelt
ende gerestitueert ende stellen weder ende restitueren tot
sijn goeden naeme ende fame in onsen voors. lande van brab$
ende alle andere onse landen ende heerlijckheden ende tot
sijne onverbeurde goeden in dijen hij eenige onder ons heeft
gelijck ende in alder manieren soo hij was voor die toecompste
vanden voors. feijte imponerende hierop een eeuwich geswijch
onsen lieven ende getrouwen raedt ende procureur generael
in brabant meijer van loven ende alle anderen onse justicieren
ende officieren wie sij sijn satisfactie ierst ende vooral gedaen der
partije geinteresseerde in dijen die noch nijet gedaen en sijn
ende eenige daer toe staet civilijck alleenlijck behoudelijck
dat den voors. supliant gehouden sal sijn t’voors. feyt tegens
ons te beteren civilijck naer gelegentheijt vanden saecken
ende faculteijt van sijne goeden midts oock te betaelene die
redelijcke costen van justitie hieromme alreede gedaen ende te
doene alles ter taxatie ende moderatie van onsen seer lieven
ende getrouwen cancellier ende luijden van onsen voors. raede die
wij daer toe gecommitteert hebben ende committeren bij desen ontbieden
daer om ende bevelen den selven onsen cancellier ende raedtslieden
dat voor hen geroepen alle de gene die daerom behooren
geroepen te sijn zij procederen wel ende deuchdelijck ter
verificatie ende interineent van desen ende tot taxatie
ende moderatie vanden voors. costen van justitie alsoo sij sullen
vinden te behooren d’welck interinement die voors.
supliant gehouden sal sijn te versueckene ende hem in persoone
te presenteren in onsen voors. raede binnen sesse maenden
naest commende op pene van te verbeuren d’effect
van dese ende dat gedaen ende de civile boete ende costen
van justitie getaxeert ende betaelt sijnde in handen
vanden genen dijen dat behooren sal sij onser voors. procureur
generael in brabant schouteth van antwerpen ende
alle anderen onse rechteren justicieren officieren ende
ondersaeten tegenwoordige ende toecomende dijen dat aengaen
sal mogen heure stedehouderen ende een iegelijck van
hen besundere soo hem toebehooren sal doen laeten ende gedoogen
den voors. supliant van deser onser tegenwoordiger gratien ende
remissien ende van allen d’ inhouden van desen inder vuegen
ende manieren boven verhaelt rustelijck vredelijck
ende volcomentlijck genieten ende gebruijcke sonder hem
te doene ende te laeten geschieden eenich hinder
letsel oft moyenisse noch aen lijff oft eenige van
sijne verbeurde goeden daerom gearresteert becommert
oft belet waeren dat sij die terstonts setten ende stellen
tot geheelder ende volcomender delivrantie ende slaeckinge
want ons alsoo gelieft ende ten eynde dat dit vast ende gestadich
blijve totten eeuwigen daegen soo hebben wij onsen zegel hier
aen doen hangen behoudelijck in anderen dingen onsen rechte
ende een iegelijck anderen dessijns gegeven in onsen stadt
van bruessele inde maendt van junius xvic sevenenvijftich
assel vidib ende onderteeckent a: happart